CELEX: 32022D0407
Language: lt
Date: 2022-03-09 00:00:00
Title: Komisijos įgyvendinimo sprendimas (ES) 2022/407 2022 m. kovo 9 d. kuriuo nutraukiama kompensacinių priemonių, taikomų tam tikriems importuojamiems Turkijos kilmės vaivorykštiniams upėtakiams, dalinė tarpinė peržiūra

2022 3 10   
               
               
                  LT
               
               
                  Europos Sąjungos oficialusis leidinys
               
               
                  L 83/60
               
            
         KOMISIJOS ĮGYVENDINIMO SPRENDIMAS (ES) 2022/407
         2022 m. kovo 9 d.
         kuriuo nutraukiama kompensacinių priemonių, taikomų tam tikriems importuojamiems Turkijos kilmės vaivorykštiniams upėtakiams, dalinė tarpinė peržiūra
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (1), ypač į jo 14 straipsnio 1 dalį ir 19 straipsnį,
         kadangi:
         1.   PROCEDŪRA
         
         1.1.   Ankstesni tyrimai ir galiojančios priemonės
         
         
                     (1)
                  
                  
                     Komisijos įgyvendinimo reglamentu (ES) 2015/309 (2) Komisija tam tikriems importuojamiems Turkijos Respublikos kilmės vaivorykštiniams upėtakiams nustatė galutinius kompensacinius muitus (toliau – pradinis tyrimas).
                  
               
                     (2)
                  
                  
                     2018 m. birželio 4 d., atlikusi dalinę tarpinę peržiūrą dėl visų eksportuojančių gamintojų subsidijavimo, Komisija pagal Komisijos įgyvendinimo reglamentą (ES) 2018/823 (3) nusprendė toliau taikyti per pradinį tyrimą nustatytas priemones.
                  
               
                     (3)
                  
                  
                     Ji nustatė, kad Turkijos teisės aktų dėl subsidijų upėtakių produkcijos gamintojams pakeitimas, dėl kurio buvo atlikta peržiūra, nepateisino kompensacinių muitų visiems Turkijos upėtakių produkcijos gamintojams peržiūros. Tačiau pastebėta, kad teisės aktų pakeitimo poveikis atskiroms bendrovėms skyrėsi (4).
                  
               
                     (4)
                  
                  
                     2020 m. gegužės 15 d., atlikusi dalinę tarpinę peržiūrą, Komisija pagal Komisijos įgyvendinimo reglamentą (ES) 2020/658 (5) iš dalies pakeitė vienam eksportuojančiam gamintojui nustatyto kompensacinio muito dydį.
                  
               
                     (5)
                  
                  
                     2021 m. gegužės 20 d., atlikusi priemonių galiojimo termino peržiūrą, Komisija pagal Komisijos įgyvendinimo reglamentą (ES) 2021/823 (6) nusprendė išlaikyti per pradinį tyrimą nustatytą ir Įgyvendinimo reglamentu (ES) 2020/658 iš dalies pakeistą kompensacinių muitų dydį.
                  
               
                     (6)
                  
                  
                     Ji nustatė, kad pasibaigus dabartinių priemonių galiojimui subsidijavimas tęstųsi, nes nagrinėjamojo produkto subsidijuoto eksporto į Sąjungą apimtis ir toliau išliktų didelė. Be to, atsižvelgiant į didelius nepanaudotus pajėgumus Turkijoje, Sąjungos rinkos patrauklumą, importo iš Turkijos kainų lygį ir galimą jo poveikį Sąjungos pramonei, buvo tikėtina, kad leidus nebetaikyti priemonių žala tęstųsi.
                  
               
                     (7)
                  
                  
                     Taigi buvo nustatyta, kad nėra įtikinamų priežasčių manyti, jog tolesnis galiojančių priemonių taikymas neatitiktų Sąjungos interesų.
                  
               
                     (8)
                  
                  
                     Šiuo metu galioja 1,5–9,5 % galutiniai kompensaciniai muitai.
                  
               1.2.   Dalinės tarpinės peržiūros inicijavimas
         
         
                     (9)
                  
                  
                     2020 m. gegužės 29 d. Komisija gavo eksportuojančio gamintojo „Selina Balik Isleme Tesis Ithalat Ihracat ve Ticaret Anonim Sirketi“ (toliau – pareiškėjas) prašymą atlikti galiojančio kompensacinio muito dalinę tarpinę peržiūrą pagal Reglamento (ES) 2016/1037 (toliau – pagrindinis reglamentas) 19 straipsnį. Prašymas atlikti dalinę tarpinę peržiūrą buvo susijęs tik su pareiškėjo subsidijavimo aspektais.
                  
               
                     (10)
                  
                  
                     2021 m. vasario 5 d. Europos Komisija inicijavo kompensacinių priemonių, taikomų tam tikriems į Sąjungą importuojamiems Turkijos Respublikos (toliau – nagrinėjamoji šalis) kilmės vaivorykštiniams upėtakiams, tarpinę peržiūrą pagal pagrindinio reglamento 19 straipsnį. Komisija Europos Sąjungos oficialiajame leidinyje paskelbė pranešimą apie inicijavimą (toliau – pranešimas apie inicijavimą) (7).
                  
               
                     (11)
                  
                  
                     Pareiškėjas teigė, kad, kiek tai susiję su pareiškėju, aplinkybės, pateisinančios galiojančias kompensacines priemones, pasikeitė ir yra ilgalaikio pobūdžio.
                  
               1.3.   Peržiūros tiriamasis laikotarpis ir nagrinėjamasis laikotarpis
         
         
                     (12)
                  
                  
                     Atliekant pareiškėjo subsidijavimo peržiūrą nagrinėtas 2020 m. sausio 1 d. – gruodžio 31 d. laikotarpis.
                  
               1.4.   Suinteresuotosios šalys
         
         
                     (13)
                  
                  
                     Pranešime apie inicijavimą suinteresuotosios šalys paragintos susisiekti su Komisija, kad galėtų dalyvauti peržiūroje. Be to, Komisija apie peržiūros inicijavimą konkrečiai pranešė pareiškėjui, žinomiems Sąjungos gamintojams ir asociacijoms, taip pat nagrinėjamosios šalies Vyriausybei, ir paragino juos dalyvauti peržiūroje.
                  
               
                     (14)
                  
                  
                     Suinteresuotosios šalys turėjo galimybę teikti pastabas dėl peržiūros inicijavimo ir pateikti prašymą išklausyti dalyvaujant Komisijai ir (arba) prekybos bylas nagrinėjančiam pareigūnui.
                  
               1.4.1.   Klausimyno atsakymai ir tikrinamieji vizitai
         
         
                     (15)
                  
                  
                     Komisija klausimynus nusiuntė pareiškėjui ir nagrinėjamosios šalies valdžios institucijoms.
                  
               
                     (16)
                  
                  
                     Komisija gavo klausimyno atsakymus ir iš pareiškėjo, ir iš nagrinėjamosios šalies valdžios institucijų.
                  
               2.   NAGRINĖJAMASIS PRODUKTAS IR PANAŠUS PRODUKTAS
         
         2.1.   Peržiūrimasis produktas
         
         
                     (17)
                  
                  
                     Šioje peržiūroje nagrinėjamas produktas – Turkijos Respublikos kilmės vaivorykštiniai upėtakiai (Oncorhynchus mykiss):
                     
                                 —
                              
                              
                                 kurių kiekvieno gyvasis svoris ne didesnis kaip 1,2 kg arba
                              
                           
                                 —
                              
                              
                                 kurie yra švieži, atšaldyti, užšaldyti ir (arba) rūkyti:
                                 
                                             —
                                          
                                          
                                             neišdorotos žuvys (su galvomis), be žiaunų arba su jomis, išskrostos arba neišskrostos, kurių kiekvienos svoris ne didesnis kaip 1,2 kg, arba
                                          
                                       
                                             —
                                          
                                          
                                             be galvų, be žiaunų arba su jomis, išskrostos arba neišskrostos, kurių kiekvienos svoris ne didesnis kaip 1 kg, arba
                                          
                                       
                                             —
                                          
                                          
                                             filė, kurių kiekvienos svoris ne didesnis kaip 400 g,
                                          
                                       
                           kurių KN kodai šiuo metu yra ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 ir ex 0305 43 00 (TARIC kodai 0301919011, 0302118011, 0303149011, 0304429010, 0304829010 ir 0305430011) (toliau – peržiūrimasis produktas).
                  
               
                     (18)
                  
                  
                     Kaip ir pradiniame tyrime, Komisija nustatė, kad Turkijoje gaminamo ir į Sąjungą eksportuojamo produkto ir Sąjungos pramonės gaminamo ir Sąjungoje parduodamo produkto pagrindinės fizinės, techninės ir cheminės savybės bei galutinio naudojimo paskirtis yra tos pačios. Todėl jie laikyti panašiais produktais, kaip apibrėžta pagrindinio reglamento 2 straipsnio c punkte.
                  
               3.   PRAŠYMO ATSIĖMIMAS
         
         
                     (19)
                  
                  
                     2021 m. lapkričio 30 d. raštu Komisijai pareiškėjas atsiėmė prašymą atlikti tarpinę peržiūrą.
                  
               
                     (20)
                  
                  
                     Pagal pagrindinio reglamento 14 straipsnio 1 dalį tyrimas gali būti nutrauktas, jeigu toks nutraukimas neprieštarauja Sąjungos interesams.
                  
               
                     (21)
                  
                  
                     Atliekant tyrimą nenustatyta jokių aplinkybių, rodančių, kad toks nutraukimas prieštarautų Sąjungos interesams.
                  
               
                     (22)
                  
                  
                     Be to, 2021 m. rugsėjo 20 d. Europos Komisija inicijavo kompensacinių priemonių, taikomų tam tikriems į Sąjungą importuojamiems Turkijos Respublikos kilmės vaivorykštiniams upėtakiams, šalies lygmens tarpinę peržiūrą (8). Todėl pagal šią sistemą šiuo metu galiojančios antisubsidinės priemonės bus peržiūrėtos visų eksportuojančių gamintojų atžvilgiu.
                  
               4.   IŠVADA IR FAKTŲ ATSKLEIDIMAS
         
         
                     (23)
                  
                  
                     Todėl Komisija mano, kad dalinės tarpinės peržiūros tyrimas turėtų būti nutrauktas nepriimant jokio oficialaus sprendimo dėl svarbių ilgalaikių pasikeitimų ir pareiškėjo subsidijavimo.
                  
               
                     (24)
                  
                  
                     Apie tai buvo pranešta suinteresuotosioms šalims ir suteikta galimybė teikti pastabas.
                  
               
                     (25)
                  
                  
                     Komisija negavo pastabų, kurios leistų daryti išvadą, kad toks nutraukimas pažeistų Sąjungos interesus.
                  
               
                     (26)
                  
                  
                     Šis sprendimas atitinka pagal pagrindinio reglamento 25 straipsnio 1 dalį įsteigto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Kompensacinių priemonių, taikomų tam tikriems importuojamiems Turkijos Respublikos kilmės vaivorykštiniams upėtakiams, kurių KN kodai šiuo metu yra ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 ir ex 0305 43 00 (TARIC kodai 0301919011, 0302118011, 0303149011, 0304429010, 0304829010 ir 0305430011), dalinė tarpinė peržiūra, susijusi su pareiškėju, nutraukiama.
         
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2022 m. kovo 9 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 176, 2016 6 30, p. 55.
         
            (2)  2015 m. vasario 26 d. Komisijos įgyvendinimo reglamentas (ES) 2015/309, kuriuo tam tikriems importuojamiems Turkijos kilmės vaivorykštiniams upėtakiams nustatomas galutinis kompensacinis muitas ir galutinai surenkamas laikinasis muitas (OL L 56, 2015 2 27, p. 12).
         
            (3)  2018 m. birželio 4 d. Komisijos įgyvendinimo reglamentas (ES) 2018/823, kuriuo nutraukiama dalinė tarpinė kompensacinių priemonių, taikomų tam tikriems importuojamiems Turkijos kilmės vaivorykštiniams upėtakiams, peržiūra (OL L 139, 2018 6 5, p. 14).
         
            (4)  Komisijos įgyvendinimo reglamento (ES) 2018/823 49 konstatuojamoji dalis.
         
            (5)  Komisijos įgyvendinimo reglamentas (ES) 2020/658 2020 m. gegužės 15 d. kuriuo, pagal Europos Parlamento ir Tarybos reglamento (ES) 2016/1037 19 straipsnio 4 dalį atlikus tarpinę peržiūrą, iš dalies keičiamas Įgyvendinimo reglamentas (ES) 2015/309, kuriuo tam tikriems importuojamiems Turkijos kilmės vaivorykštiniams upėtakiams nustatomas galutinis kompensacinis muitas ir galutinai surenkamas laikinasis muitas (OL L 155, 2020 5 18, p. 3).
         
            (6)  Komisijos įgyvendinimo reglamentas (ES) 2021/823 2021 m. gegužės 20 d. kuriuo, pagal Europos Parlamento ir Tarybos reglamento (ES) 2016/1037 18 straipsnį atlikus priemonių galiojimo termino peržiūrą, tam tikriems importuojamiems Turkijos kilmės vaivorykštiniams upėtakiams nustatomas galutinis kompensacinis muitas (OL L 183, 2021 5 25, p. 5).
         
            (7)  OL C 40, 2021 2 5, p. 12.
         
            (8)  OL C 380, 2021 9 20, p. 15.